
A C-FRSI hatása az államháztartás elsődleges egyenlegére az Európai Unió országaiban

Kulcsszavak: Államháztartás; költségvetési szabály; C-FRSI;
A kutatás arra a gazdaságpolitikai kérdésre keresi a választ, hogy milyen eredményességgel működnek a költségvetési szabályok az EU államaiban. A szakirodalom szerint a költségvetéspolitikai szabályok több szempontból is eltérők lehetnek, úgy mint: a szabály természete, jogi kerete vagy az államháztartás lefedett része. Az Európai Bizottság által kidolgozott
Fiscal Rule Index (FRI) módszertana az előbbi aspektusokat figyelembe véve helyezi az uniós tagállamok költségvetéspolitikai szabályait egy mérési keretbe. A 2009-2019-es időszakra és az Európai Unió országaira vonatkozóan panelregresszió segítségével elemzem, hogy a fiskális szabályok milyen hatással vannak az államháztartások elsődleges egyenlegeire.



